CELEX: C2006/281/68
Language: da
Date: 2006-11-18 00:00:00
Title: Sag T-253/06 P: Appel iværksat den 8. september 2006 af Chassagne til prøvelse af kendelse afsagt den 29. juni 2006 af Retten for EU-personalesager i sag F-11/05, Chassagne mod Kommissionen

18.11.2006   
            
            
               DA
            
            
               Den Europæiske Unions Tidende
            
            
               C 281/38
            
         Appel iværksat den 8. september 2006 af Chassagne til prøvelse af kendelse afsagt den 29. juni 2006 af Retten for EU-personalesager i sag F-11/05, Chassagne mod Kommissionen
   (Sag T-253/06 P)
   (2006/C 281/68)
   Processprog: fransk
   Parter
   
      Appellant: Olivier Chassagne (Bruxelles, Belgien) (ved avocats S. Rodrigues og C. Bernard-Glanz)
   
      Den anden part i appelsagen: Kommissionen for De Europæiske Fællesskaber
   Appellantens påstande
   
               —
            
            
               Den af Retten for EU-Personalesager afsagte kendelse af 29. juni 2006 i sag F-11/05 ophæves.
            
         
               —
            
            
               Der gives appellanten medhold i de i første instans nedlagte påstande om annullation og om erstatning.
            
         
               —
            
            
               Kommissionen for De Europæiske Fællesskaber betaler sagens omkostninger.
            
         Anbringender og væsentligste argumenter
   Appellanten har med det første anbringende anført, at Retten har begået en rettergangsfejl, som krænker hans ret til kontradiktion, idet han ikke har været i stand til at fremsætte sine bemærkninger vedrørende de dokumenter, hvorpå Retten har baseret sin argumentation, og Retten ikke har taget hensyn til en række af de oplysninger, han har fremført, samt til en række dokumenter indleveret under sagen. Appellanten har med det andet anbringende anført, at Retten har tilsidesat fællesskabsretten ved at forvanske anbringenderne for søgsmålet samt ved at fortolke bestemmelserne i vedtægten for tjenestemænd i De Europæiske Fællesskaber forkert. Appellanten er ligeledes af den opfattelse, at Retten har anlagt åbenbart urigtige skøn vedrørende de faktiske omstændigheder.